अपराधी सुधरना चाहते हैं तो पुलिस मदद करेगी
होली से पहले सक्रिय हुई पुलिस, एक साथ 18 अपराधियों की परेड
सिटीरिपोर्टर | बोकारो
होलीके त्योहार को देखते हुए पुलिस की सक्रियता बढ़ गई है। पुलिस ने रविवार को पुलिस लाइन में जेल से सजा काट कर निकले और जमानत पर छूटे लगभग 18 अपराधियों की परेड कराई। परेड के दौरान सभी नामजद अपराधियों को एसपी वाईएस रमेश ने सख्त हिदायत देते हुए मुख्यधारा में लौटने अपराध से दूर रहने की सलाह दी। एसपी ने सेक्टर 12 स्थित पुलिस लाइन में अनोखी शुरुआत की। उन्होंने जेल से सजा काटकर निकले और जमानत पर बाहर हुए अपराधियों को मुख्यधारा में लौटने समझाने के लिए परेड कराई। अपराधियों को एसपी ने कहा कि जो भी अपराधी आदतन अपराध करते रहते हैं, वैसे अपराधी पर पुलिस नजर बनाए हुए है। पुलिस लाइन में परेड में शामिल सभी अपराधी दो-तीन महीने से बाहर हैं। पुलिस ने सभी नामजद अपराधियों को परेड में शामिल होने का निर्देश दिया था। एसपी ने परेड के दौरान सभी से मुख्यधारा में लौटने की अपील की, साथ ही कहा कि अगर वे सुधरना चाहते हैं, तो पुलिस उनकी मदद करेगी। इस दौरान जिले के सभी थाना प्रभारी सहित चास एसडीपीओ महेश कुमार सिंह सीसीआर डीएसपी रजत मणि बखाला मौजूद रहे। थाना प्रभारियों के सामने अपराधियों से एसपी ने बातचीत किया।
पुलिस ने अपराधियों का डाटाबेस किया तैयार
एसपीने बताया कि पिछले दो-तीन महीने में जेल से छूटे अपराधियों का पूरा डाटाबेस तैयार किया गया है। इस डाटा में अपराधी का पूरा पारिवारिक ब्यौरा के साथ-साथ वह तत्काल में क्या कर रहा है, कहां रहता है आदि जानकारी है।
परेड में अपराधियों से पूछताछ करते एसपी अन्य पुलिसकर्मी।
hin_Deva hin_Deva bho_Deva hin_Deva hin_Deva hin_Deva hin_Deva